CELEX: 
Language: lt
Date: 2020-06-09 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl dikofolio įrašymo iš dalies keičiamas Europos Parlamento ir Tarybos reglamento (ES) 2019/1021 I priedas

EUROPOS
                          KOMISIJA

                                                   Briuselis, 2020 06 09
                                                   C(2020) 3645 final

             KOMISIJOS DELEGUOTASIS REGLAMENTAS (ES) …/...

                                      2020 06 09

     kuriuo dėl dikofolio įrašymo iš dalies keičiamas Europos Parlamento ir Tarybos
                            reglamento (ES) 2019/1021 I priedas

                                 (Tekstas svarbus EEE)

LT                                                                                    LT
 ---pagebreak---                                AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Reglamento (ES) 2019/1021 1 straipsnyje nustatyta, kad to reglamento tikslas – apsaugoti
     žmonių sveikatą ir aplinką nuo patvariųjų organinių teršalų (POT) uždraudžiant, kuo greičiau
     palaipsniui nutraukiant arba apribojant cheminių medžiagų, kurioms taikoma Stokholmo
     konvencija dėl patvariųjų organinių teršalų, gamybą, tiekimą rinkai ir naudojimą. 2019 m.
     balandžio 29 d. – gegužės 10 d. Ženevoje (Šveicarija) įvykusioje devintojoje Stokholmo
     konvencijos šalių konferencijoje buvo priimtas sprendimas įrašyti dikofolį į Konvencijos A
     priedą (sprendimas SC-9/11). Europos Sąjunga pritarė šiam sprendimui remdamasi Tarybos
     sprendimu (ES) 2019/639. Pagal Reglamento (ES) 2019/1021 15 straipsnį reglamentavimo
     sprendimas turėtų atsispindėti Reglamento (ES) 2019/1021 I priede ir tuo tikslu turi būti
     priimtas atskiras deleguotasis aktas.
     Pagal Komisijos sprendimą 2008/764/EB bet kokia augalų apsaugos produktų, kurių sudėtyje
     yra dikofolio, registracija ES valstybėse narėse turėjo būti panaikinta iki 2009 m. kovo 30 d.,
     o jų tiekimas rinkai ir naudojimas turėjo būti nutrauktas vėliausiai iki 2010 m. kovo 30 d. Be
     to, pagal Biocidinių produktų reglamentą (ES) Nr. 528/2012 nėra jokių leidžiamų jų
     naudojimo paskirčių.

     2.      KONSULTACIJOS PRIEŠ PRIIMANT AKTĄ
     Dėl pakeitimo projekto konsultuotasi su ekspertų grupe (per POP CA posėdį) 2019 m.
     lapkričio 26 d. ir į gautas pastabas kiek įmanoma atsižvelgta. Grupė sudaryta iš visų susijusių
     suinteresuotųjų subjektų: valstybių narių, Europos cheminių medžiagų agentūros, chemijos
     pramonės ir pilietinės visuomenės atstovų.
     2019 m. lapkričio 29 d. – gruodžio 27 d. surengtos viešos konsultacijos dėl teisės akto
     projekto. Pastabų negauta.

     3.      DELEGUOTOJO AKTO TEISINIAI ASPEKTAI
     Deleguotuoju aktu iš dalies keičiamas I priedo cheminių medžiagų sąrašas atsižvelgiant į
     naujausius su Konvencija susijusius pokyčius, kaip reikalaujama Reglamento (ES) 2019/1021
     15 straipsnio 1 dalyje.

LT                                                 1                                                   LT
 ---pagebreak---                     KOMISIJOS DELEGUOTASIS REGLAMENTAS (ES) …/...

                                                2020 06 09

           kuriuo dėl dikofolio įrašymo iš dalies keičiamas Europos Parlamento ir Tarybos
                                  reglamento (ES) 2019/1021 I priedas

                                           (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2019 m. birželio 20 d. Europos Parlamento ir Tarybos reglamentą (ES)
     2019/1021 dėl patvariųjų organinių teršalų1, ypač jo 15 straipsnio 1 dalį,
     kadangi:
     (1)     Reglamentu (ES) 2019/1021 įgyvendinami Sąjungos įsipareigojimai pagal Stokholmo
             konvenciją dėl patvariųjų organinių teršalų2 (toliau – Konvencija) ir 1979 m. Tolimų
             tarpvalstybinių oro teršalų pernašų konvencijos protokolą dėl patvariųjų organinių
             teršalų3 (toliau – Protokolas);
     (2)     Konvencijos A priede („Panaikinimas“) pateikiamas sąrašas cheminių medžiagų,
             kurias kiekviena Konvencijos šalis privalo uždrausti ir (arba) imtis teisinių ir
             administracinių priemonių, kad būtų nutraukta jų gamyba, naudojimas, importas ir
             eksportas;
     (3)     devintajame Konvencijos šalių konferencijos susitikime pagal Konvencijos
             8 straipsnio 9 dalį nuspręsta iš dalies pakeisti Konvencijos A priedą į jį įtraukiant
             dikofolį be jokių išimčių;
     (4)     todėl Reglamento (ES) 2019/1021 I priedo A dalis, kurioje pateikiamas Konvencijoje
             ir Protokole išvardytų medžiagų ir tik Konvencijoje išvardytų medžiagų sąrašas, turėtų
             būti iš dalies pakeista į ją įrašant dikofolį;
     (5)     todėl Reglamentas (ES) 2019/1021 turėtų būti atitinkamai iš dalies pakeistas,
     PRIĖMĖ ŠĮ REGLAMENTĄ:

                                                1 straipsnis
     Reglamento (ES) 2019/1021 I priedas iš dalies keičiamas pagal šio reglamento priedą.

                                                2 straipsnis
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     1
             OL L 169, 2019 6 25, p. 45.
     2
             OL L 209, 2006 7 31, p. 3.
     3
             OL L 81, 2004 3 19, p. 37.

LT                                                   2                                                LT
 ---pagebreak---      Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 06 09

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  3                                    LT
 ---documentbreak---                           EUROPOS
                          KOMISIJA

                                                 Briuselis, 2020 06 09
                                                 C(2020) 3645 final

                                                 ANNEX

                                       PRIEDAS

                                          prie

              KOMISIJOS DELEGUOTOJO REGLAMENTO (ES) .../...

     kuriuo dėl dikofolio įrašymo iš dalies keičiamas Europos Parlamento ir Tarybos
                            reglamento (ES) 2019/1021 I priedas

LT                                                                                    LT
 ---pagebreak---                                           PRIEDAS
     Reglamento (ES) 2019/1021 I priedo A dalis papildoma šiuo įrašu:

          Cheminė medžiaga          CAS Nr.        EB Nr.     Speciali išimtis dėl tarpinio
                                                             naudojimo ar kita specifikacija

     „Dikofolis                    115-32-2    204-082-0     Nėra“

LT                                             1                                               LT